Hvis du er villig til at flytte et par stop på S-togsnettet, kan der være mange penge at spare i hovedstadsområdet. Foto: Ib Rasmussen / Wikimedia Commons / Public Domain.

Hvad koster det at bo under 1,5 km fra en s-togsstation? Og hvor meget kan du spare, hvis du tager toget et eller to stop længere væk fra København?

I videoerne herunder kan du se den gennemsnitlige kvadratmeterpris, du i 2018 skulle betale for et hus eller en ejerlejlighed op til 1,5 kilometer fra de enkelte stationer, der dagligt bruges af over 300.000 passagerer.

Med data fra Boliga har Videncentret Bolius lavet tre videoer, der viser, hvordan boligpriserne i hovedstadsområdet ser ud i nærheden af hver station, du passerer med S-toget.

Priserne er udtryk for den gennemsnitlige salgskvadratmeterpris, du i 2018 skulle betale for en bolig nær stationen.